
BIROUL REABILITARE TERMICĂ CLĂDIRI



SC2010-17198/19.07.2010

REFERAT

privind modificarea criteriilor de selecţie pentru stabilirea ordinii de prioritate a blocurilor de locuinţe incluse în programele locale multianuale privind creşterea performanţei energetice 


Directiva 2006/32/CE a Parlamentului European şi a Consiliului din 5 aprilie 2006 privind eficienţa energetică la utilizatorii finali şi serviciile energetice şi de abrogare a Directivei 93/76/CEE a Consiliului prevede, printre altele, ca statele membre să ia toate măsurile pentru îmbunătăţirea eficienţei energetice la utilizatorii finali şi stabilirea unei ţinte naţionale de minimum 9% privind economiile de energie pentru al 9-lea an de aplicare a directivei.


Programul local multianual privind creşterea performanţei energetice la blocurile de locuinţe este documentul fundamentat şi elaborat de către autorităţile administraţiei publice locale, pe baza contractelor de mandat încheiate cu asociaţiile de proprietari, aprobat prin hotărâre a consiliului local, întocmit în vederea fundamentării alocaţiilor de la bugetul local şi de la bugetul de stat, în conformitate cu O.U.G. nr.18/04.03.2009.


Ţinând cont de faptul că în perioada derulării contractelor de execuţie a lucrărilor de intervenţie pentru cele 55 de blocuri de locuinţe incluse în Programul local multianual pentru anul 2009 ne-am confruntat cu numeroase probleme  în ceea ce priveşte finanţarea din partea asociaţiilor de proprietari (întârzierile la plată fiind, în anumite situaţii, de 6-7 luni) şi în conformitate cu Procesul-verbal nr. SC2010-7582 din 02.04.2010, încheiat cu ocazia întrunirii Comisiei de Eficienţă Energetică, se impune modificarea  criteriilor de selecţie aprobate prin H.C.L. nr.28/27.01.2009, astfel încât ponderea financiară a asociaţiilor de proprietari să predomine în componenţa punctajului final.    


Având în vedere cele mai sus prezentate, precum şi procesul-verbal nr. SC2010-7582/02.04.2010 al Comisiei de Eficienţă Energetică,  anexat, vă propunem modificarea criteriilor de selecţie în stabilirea ordinii de prioritate a blocurilor de locuinţe  incluse în programele locale multianuale privind creşterea performanţei energetice, în conformitate cu Anexa nr.1 prezentată. 


La nivelul Primăriei Municipiului Timişoara, funcţionează Comisia pentru Eficienţă Energetică, constituită în temeiul H.C.L. nr.345/29.07.2008 şi modificată prin H.C.L. nr.218/26.05.2009, care coordonează activităţile derulate în conformitate cu O.U.G.nr.18/04.03.2009.


Funcţionarea cu eficienţă a comisiei este determinată de gradul de responsabilitate a membrilor ei, motiv care impune înlocuirea d-nului arhitect Ciurariu Emilian Sorin cu d-nul arhitect şef  Cădariu Ciprian Silviu.

Secretariatul comisiei va fi asigurat de către unul din reprezentanţii Biroului de Reabilitare Termică Clădiri din cadrul Primăriei Municipiului Timişoara.

Reprezentanţii F.A.L.T. respectiv F.A.P.T., pot fi invitaţi la şedinţele Comisiei pentru Eficienţă Energetică. 

Regulamentul de funcţionare al Comisiei pentru Eficienţă Energetică sunt prezentate în Anexa nr.2.
VICEPRIMAR
SORIN GRINDEANU

DIRECTOR DIRECŢIE ECONOMICĂ
      DIRECTOR DIRECŢIE EDILITARĂ

        SMARANDA HARACICU



MARIUS  ONEŢIU


 


         CONSILIER

                                                     ANA GEORGIU

                                         AVIZAT  JURIDIC

                                  MIRELA  LASUSCHEVICI

Red/Dact. P.L.







                  FP 53-01, ver.1

Ex.nr.1
